Planeta, la un pas de punctul fără întoarcere. 2024 a fost cel mai călduros an din istoria scrisă. Avertismente din partea experților
Serviciul Copernicus pentru Schimbări Climatice (C3S) al Uniunii Europene a confirmat, în cel mai recent raport Global Climate Highlights, că 2024 a fost cel mai cald din istorie. Studiul dezvăluie o creștere cu 1,6 grade Celsius față de perioada preindustrială – definită ca nivelul dintre 1850 și 1900. Anterior, 2023 a fost cel mai cald an.